als_Latn dik_Latn sag_Latn
Pas sulmit në Londër, Anglia mund të ndryshojë ligjet e të Drejtave të Njeriut
Kryeministrja britanike Theresa May thotë se do ndryshojë ligjet e të Drejtave të Njeriut nëse është e nevojshme, për shkak të trajtimit të të dyshuarve për terrorizëm. May thotë se kjo do ndihmojë në kufizimin e lirisë dhe lëvizjeve të atyre që paraqesin kërcënim dhe deportojnë të huaj të dyshuar. Kështu Britania mund të kërkojë përjashtime nga Konventa Evropiane për të Drejtat e Njeriut, të cilën ajo e ka respektuar që nga viti 1953.
Udhëheqësi i partisë Labour të punës Jeremy Corbyn tha se Britania nuk do të mundë terrorizmin “duke hequr të drejtat themelore” ndërsa nga liberal-demokratët u tha se kjo ishte një lëvizje cinike parazgjedhore e May-t. Përpara zgjedhjeve të përgjithshme të së enjtes, partitë rivale kanë kritikuar Tories mbi shkurtimet e policisë pas sulmeve terroriste në Londër dhe Mançester. Duke folur pas sulmit në Londër, May tha “mjaft” dhe se gjërat duhet të ndryshojnë në luftën lundër terrorizmit. Duke ju drejtuar aktivistëve në Slough mbrëmë, ajo nuk bëri ndonjë propozim të ri politik por tha: “Unë do bëj që të ketë dënime më të mëdha për ata që akuzohen dhe dënohen për vepra terroriste. “Dua të them më lehtë që autoritetet të deportojnë të dyshuarit e huaj terroristë në vendet e tyre.
Dhe dua të them se do bëj më shumë për të kufizuar lirinë dhe lëvizjet e të dyshuarve terroristë kur kemi prova të mjaftueshme për të ditur se ato janë një kërcënim, por jo pa dëshmi të mjaftueshme për t’i ndjekur ata plotësisht në gjykatë”. “Dhe nëse ligjet tona për të drejtat e njeriut privojnë këtë gjë ne do ndryshojmë ligjin”, shton May. ECHR është një traktat midis 47 shteteve anëtare të Këshillit të Evropës dhe synon të mbrojë të drejtat e njeriut prej 822 milionë njerëzve që jetojnë në juridiksionin e saj.
als_Latn als_Latn als_Latn als_Latn